Library - Afrikaanse Boeke - Die name van God
Die argument word ook gebruik dat die engel wat met Josef in Matt.1:21 gepraat het, met hom in Hebreeus moes gepraat het, en dus die naam “Jahshuah” moes gebruik het. Ons het reeds aangetoon dat die woord “Jehoshua of Jesua” kon gewees het, maar nie “Jahsuah” nie. Bowendien is dit ook meer waarskynlik dat die engel in Aramees met hom gepraat het;
dit is ‘n verwante taal, maar nie Hebreeus nie. Dit is vir my baie duidelik dat die gebruikers van die woord “Jahshuah” geen 100% sekerheid het dat dit korrek is nie. En tog, ten spyte daarvan dat hulle ook nie 100% sekerheid het dat die uitspraak “Jawê” korrek is nie, gaan hulle en verander die Naam van die Vader en die Seun tot “Jawê en Jashuah” regdeur die Nuwe Testament. Ek beskou dit as uiters aanmatigend.